אלדר שרון

[שמאל|ממוזער|250px|מגדל מים ותצפית ב[הר אדר]]
[ממוזער|250px|[בית עיריית בת ים]]
**אלדר שרון** (27 בנובמבר 1933 – 14 ביולי 1994) היה אדריכל ישראלי.

## ביוגרפיה
אלדר שרון נולד בתל אביב לאדריכל אריה שרון ושחקנית תיאטרון האהל חיה סנקובסקי-שרון. 
בנעוריו, הוא היה חניך "השומר הצעיר" וקיבל את סמל-הבוגרים של התנועה לפני שהתגייס לצה"ל לשירות בנח"ל.

סיים את לימודי הארכיטקטורה בפקולטה לאדריכלות ובנוי ערים בטכניון בחיפה בשנת 1956. תואר B.ARCH.

בשנים 1956-1958 היה אדריכל בחיל ההנדסה – אחראי על תכנון מעבדות כימיות עבור חיל חימוש. השתחרר בדרגת סרן.

בין ינואר ואפריל 1958 עבד לתקופה קצרה עם אביו, האדריכל אריה שרון, שהיה אז שותף עם האדריכל בנימין אידלסון.

מאפריל 1958 עד דצמבר 1965 שימש שותף במשרד יחד עם האדריכלים פרופסור אלפרד נוימן (שהיה מורה שלו ושל הקר בטכניון) ועם האדריכל צבי הקר.

משנת 1965 שימש שותף של אביו, אריה שרון, במשרד "אריה שרון אלדר שרון אדריכלים ומתכנני ערים בע"מ" – המשרד מנוהל מפטירתו של אלדר שרון ב-1994 ועד היום על ידי בנו, בוגר ה-AA בלונדון, האדריכל ארד שרון.

משנת 1972 ועד שנת 1992 הרצה ב"סדנא לאדריכלות" של אליעזר פרנקל בתל אביב ומ-1992 הרצה בטכניון בחיפה.
אלדר שרון נפטר בתל אביב ב-14 ביולי 1994.

## כללי
שרון הוא מאבות האדריכלות ה"ברוטליסטית" שאפיינה את האדריכלות הישראלית בשנות ה-60. ביחד עם מורו בטכניון אלפרד נוימן, ואדריכל צבי הקר, הקימו משרד תכנון שהווה מעין מעבדה ניסיונית אוונגרדית וחשובה בהיסטוריה של האדריכלות הישראלית, שבדקה שימוש בצורות גאומטריות השאולות מהטבע. האדריכלות שלהם הושפעה מהמטבוליסטים ואופיינה בעיקר על ידי תכנון מורפולוגי מודולרי.

הקבוצה האוונגרדית הושפעה רבות מאבי האדריכלות המודרנית – לה קורבוזיה והסתייגה מהקוקטייל האידאולוגי של הבאוהאוס והסגנון הבינלאומי שבא לידי ביטוי בעיקר ביחס הישיר בין הצורה לפונקציה. "מרד הצורה בפונקציה"- ייצר מבנים בעלי חזות פיסולית, מורכבים מהבחינה הגאומטרית. מדובר ב"אריזות חלל" מדולריות לעיתים (מלון כנרות בטבריה, בי"ח רמב"ם בחיפה וכו')

במידה מסוימת "מרד" אלדר שרון באדריכלות של אביו, אריה שרון – אבי האדריכלות הישראלית וזוכה פרס ישראל (ב-1962).

אריה שרון, בוגר הבאוהאוס שהושפע ממורו הנס מאייר, דגל באדריכלות בסגנון הבינלאומי – כפי שבאה לידי ביטוי בעיקר ב"מעונות עובדים" ובפרויקט הקיבוצים.

## פרסים

* 1958 – פרס ראשון בתחרות לתכנון עיריית בת-ים (בשותפות עם פרופ' אלפרד נוימן ואד' צבי הקר).
* 1963 – זכייה בפרס ראשון בתחרות לתכנון עיריית נתניה.
* 1965 – פרס ראשון בתחרות לתכנון בניין בנק ישראל בירושלים.
* 1966 – פרס ראשון בתחרות לתכנון בי"ח וולפסון (תל-גיבורים).

## ספרים מאמרים ותערוכות

* *Hospitals in Israel and the Developing Countries*, Tel Aviv, 1968.
* *Planning Jerusalem: The Old City and its Environs*, Weidenfeld and Nicolson Jerusalem, 1973.
* *University of Ife Master Plan*, Egboramy Co. & Arieh Sharon, Eldar Sharon, 1981
* Hospitals in Israel in ”*World Hospitals* (London), Vol. 1”, 1964
* *Medical Centers and Hospitals in Developing Countries in “Dialogue in Development* (Proceedings of the 2nd World Congress of Engineers and Architects in Israel), Tel Aviv 1970
* Planning Jerusalem in *Ekistics* (Athens), November 1974.
* *The Israeli Project*, (exhib. cat. in Hebrew by Zvi Efrat), Tel Aviv Museum of Art 2001.


## מבנים שתכנן אלדר

Eldar-sharon-achziv.jpg|מועדון הים התיכון באכזיב
Eldar-sharon-bat-yam-municipality.JPG|עיריית בת ים
Eldar-sharon-bahad1a.jpg|בית ספר לקצינים בה"ד 1
Eldar-sharon-bahad1b.jpg|בית ספר לקצינים בה"ד 1
PikiWiki_Israel_5263_dubiner_house_in_ramat_gan.jpg|בית דובינר 1961-1963
Eldar-sharon-kinarot.JPG|מלון כינרות בטבריה 1965-1971
Eldar-sharon-rambam.jpg|מרכז רפואי רמב"ם בחיפה 1965-1972
Eldar-sharon-amot.JPG|מגדלי המרכז החקלאי (כיום, "בית אמות משפט") בת"א – 1965-1968
Eldar-sharon-wolfson.JPG|בי"ח כללי בוולפסון 1966-1976
Eldar-sharon-liss.JPG|תוספות 8 מבני "אצבעות סורסקי" לבי"ח איכילוב בת"א 1966-1982
Eldar-sharon-ta1.jpg|בי"ס לרפואה באוניברסיטת ת"א 1967-1972
Eldar-sharon-ta2.jpg|בי"ס לרפואה באוניברסיטת ת"א 1967-1972
מוזיאוןידמרדכי.jpg|מוזיאון יד מרדכי, קיבוץ יד מרדכי 1968-1965
Eldar-sharon-IFE.JPG|אוניברסיטה בעיר "IFE" בניגריה 1968-1972
Eldar-sharon-america.jpg|בית אמריקה – מגדל משרדים בת"א 1970-1973
Bungalow Hotel Sharem-El-Sheikh 1976 001.jpg|מלון בשארם א-שייך 1972-1976
SHARON1974.JPG|ספריית רפואה ומדעי הבריאות במרכז רפואי סורוקה, 1974
Eldar-sharon-nursing.JPG|בית ספר לאחיות במרכז הרפואי אסף הרופא 1975-1985


## קישורים חיצוניים
* אתר משרד שרון אדריכלים
* רקוויאם לאבי- אלדר שרון. מאת: ארד שרון
* סיבוב בבית הספר לרפואה באוניברסיטה ת"א- בתכנון אלדר שרון
* מורשתו של האדריכל שתכנן את המדינה עולה לרשת
* אתר בינלאומי של עבודות אדריכליות אריה שרון ואלדר שרון (כתב וערך אריאל אלוני)
* שלושה דורות של אדריכלי מש' שרון 
* מאמר של גב' אסתר זנדברג בעיתון " הארץ"
* מיכאל יעקובסון: סקירה על בניין ספריית רפואה ומדעי הבריאות באוניברסיטת בן-גוריון, באתר 'חלון אחורי', 8 בנובמבר 2014
* מיכאל יעקובסון: סקירה על בית הבראה כינרות בטבריה, באתר 'חלון אחורי', 7 במאי 2016

קטגוריה:אדריכלים ישראלים
קטגוריה:בוגרי השומר הצעיר
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1933
קטגוריה:ישראלים שנפטרו ב-1994